
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 218052 

Λήψη μέτρων για τη χορήγηση της ενίσχυσης στην παραγωγή σκληρού 

σίτου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «Περί οργάνωσης των 
διοικητικών υπηρεσιών για την εφαρμογή της Συνθήκης Προσχώρησης 
της Ελλάδας στις Ευρωπαϊκές Κοινότητες και ρύθμισης συναφών θεσμι¬ 
κών και οργανωτικών θεμάτων» (ΦΕΚ 280 Α'). 

β) Του άρθρου 1 παρ. 1, 2 και 3 του Ν. 1338/83 «Εφαρμογή του 
κοινοτικού δικαίου» (ΦΕΚ 34Α') όπως τροποποιήθηκε από το άρθρο 6 
του Ν. 1440/84 «Συμμετοχή της Ελλάδας στο κεφάλαιο στα αποθεμα- 
τικά και στις προβλέψεις της Ευρωπαϊκής Τράπεζας Επενδύσεων στο 
κεφάλαιο της Ευρωπαϊκής Κοινότητας Ανθρακος και Χάλυβος και του 
Οργανισμού Εφοδιασμού ΕΥΡΑΤΟΜ» (ΦΕΚ 70Α') και το άρθρο 7 του 
Ν. 1775/88 «Εταιρείες παροχής επιχειρηματικού κεφαλαίου και άλλες 
διατάξεις» (ΦΕΚ ΙΟΙΑ’). 

γ) Του άρθρου 20 παρ. 3 του Ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ 137Α'), αποφασίζουμε: 

Άρθρο 1 

Σκοπός: 

Με την παρούσα απόφαση θεσπίζονται συμπληρωματικά μέτρα για 
τη χορήγηση της ενίσχυσης στην παραγωγή σκληρού σίτου σε εκτέλεση 
του Καν. (ΕΟΚ) 1738/89 της Επιτροπής της 19ης Ιουνίου 1989 
(Ε.Ε. αρ. Ε 171 σελ. 31) ως τροποποιήθηκε με τον Καν. (ΕΟΚ) 
920/90 της 10ης Απριλίου 1990 (ΕΕ αρ. I. 94 σελ. 15). 

Άρθρο II 

1. ΔΙΚΑΙΟΛΟΓΗΤΙΚΑ 

Απαραίτητο δικ/κό, προκειμένου να τύχουν της εν λόγω ενίσχυσης οι 
ενδιαφερόμενοι παραγωγοί σκληρού σταριού, είναι η «αίτηση - δήλωση» 
ως υπόδειγμα παραρτήματος Νο 1, η οποία συνοδεύεται υποχρεωτικά 
από «δήλωση καλ/γειας» ως υπόδειγμα παραρτήματος Νο 2. 

Η «αίτηση - δήλωση» καθώς και η «δήλωση καλ/γειας» νομίμως 
χαρτοσημασμένες, θεωρούνται για το γνήσιο της υπογραφής σύμφωνα 
με το Ν.Δ. 1599/86 και πρωτοκολλούνται στο πρωτόκολο του Δήμου 
ή της Κοινότητας. 

2. ΤΡΟΠΟΣ ΚΑΙ ΔΙΑΔΙΚΑΣΙΑ ΥΠΟΒΟΛΗΣ ΤΗΣ «ΑΙΤΗΣΗΣ - 
ΔΗΛΩΣΗΣ». 

2.1. Υποβολή πρωτότυπης «αίτησης - δήλωσης» 

α. Η πρωτότυπη «αίτηση - δήλωση» με επισυναπτόμενη «δήλωση 
καλ/γειας» υποβάλλεται στο Δήμο ή την Κοινότητα της μόνιμης κατοι¬ 
κίας του παραγωγού εφόσον εκεί καλλιεργεί εκτάσεις με σκληρό σιτάρι. 

β. Αν ο παραγωγός δεν καλλιεργεί σκληρό σιτάρι στον τόπο της μόνι¬ 
μης κατοικίας του, τότε υποβάλλει πρωτότυπη «αίτηση - δήλωση» στο 


Δήμο ή την Κοινότητα, ανεξάρτητα νομού, όπου καλλιεργεί το μεγαλύ¬ 
τερο αριθμό στρεμμάτων με σκληρό σιτάρι. 

2.2. Υποβολή φωτοαντιγράφων της πρωτότυπης «αίτησης - δήλω¬ 
σης». 

Παραγωγοί σκληρού σίτου που καλλιεργούν σε περισσότερους του 
ενός Δήμους ή Κοινότητες σκληρό σιτάρι, ανεξαρτήτως νομού πέραν της 
πρωτότυπης «αίτηση - δήλωσης» που υποβάλλεται ως παραπάνω υπό 
2.1., υποβάλλουν υποχρεωτικά και στους άλλους Δήμους ή Κοινότητες 
νομίμως θεωρημένα φωτ/φα της πρωτότυπης «αίτησης δήλωσης» με 
απλή αίτηση ως υπόδειγμα παραρτήματος Νο 3. 

Στην εν λόγω περίπτωση η «δήλωση καλ/γειας* επισυνάπτεται μόνο 
στην πρωτότυπη «αίτηση - δήλωση». 

3. ΠΡΟΘΕΣΜΙΑ ΥΠΟΒΟΛΗΣ ΤΩΝ «ΑΙΤΗΣΕΩΝ - ΔΗΛΩ¬ 
ΣΕΩΝ» 

Ορίζεται ως τελευταία προθεσμία υποβολής των «αιτήσεων - δηλώ¬ 
σεων» η 30ή Απριλίου κάθε έτους για την επόμενη περίοδο εμπορίας. 

Κατά παρέκκλιση για την περίοδο εμπορίας 1990/91 ως τελευταία 
προθεσμία υποβολής των «αιτήσεων - δηλώσεων» ορίζεται η 15η 
Μαΐου. 

4. Μετά την υποβολή των «αιτήσεων - δηλώσεων» ουδεμία τροπο¬ 
ποίηση των δηλουμένων στοιχείων από τους παραγωγούς επιτρέπε¬ 
ται. 

Άρθρο III 

ΟΡΙΣΜΟΣ ΟΡΙΟΔΕΙΚΤΩΝ - ΑΝΑΡΤΗΣΗ 
ΟΝΟΜΑΣΤΙΚΩΝ ΚΑΤΑΣΤΑΣΕΩΝ ΔΙΚΑΙΟΥΧΩΝ 
ΕΝΙΣΧΥΣΗΣ ΣΤΗΝ ΠΑΡΑΓΩΓΗ ΣΚΛΗΡΟΥ ΣΤΑΡΙΟΥ 

1. Οι οργανισμοί τοπικής αυτοδιοίκησης και οι τοπικές συνεταιριστι¬ 
κές οργανώσεις σε συνεργασία με τις οικείες Ενώσεις Αγροτικών Συν/ 
σμών ορίζουν μέχρι 30 Απριλίου εκάστου έτους δύο (2) οριοδείκτες για 
κάθε Δήμο ή Κοινότητα, έργο των οποίων είναι η από κοινού με τον το¬ 
πικό αγροφύλακα, υπόδειξη των ορίων των καλλιεργουμένων με 
σκληρό σίτο εκτάσεων κατά τον έλεγχο που γίνεται σε εφαρμογή του άρ¬ 
θρου 5 του Καν. (ΕΟΚ) 3103/76 και του άρθρου 6 του Καν. (ΕΟΚ) 
1738/89. 

2. Μετά την παρέλευση της προθεσμίας υποβολής των «αιτήσεων - 
δηλώσεων» και το αργότερο μέχρι 10 Μαΐου εκάστου έτους, οι Δήμοι 
και Κοινότητες με βάση τις πρωτότυπες «αιτήσεις - δηλώσεις» και τα 
φωτ/φα αυτών που τους έχουν υποβληθεί, συντάσσουν «ονομαστικές 
καταστάσεις δικαιούχων ενίσχυσης στην παραγωγή σκληρού σιταριού 
εις τετραπλούν, ως υπόδειγμα παραρτήματος Νο 4 τις οποίες υπογρά¬ 
φουν και σφραγίζουν δεόντως. 

Από τις εν λόγω ονομαστικές καταστάσεις το πρώτο αντίτυπο αναρ- 
τάται (τοιχοκολλείται) επί ΙΟήμερο στους συνηθισμένους χώρους (ανα¬ 
κοινώσεων προκειμένου να ενημερωθούν οι ενδιαφερόμενοι και να υπο¬ 
βάλλουν εντός του παραπάνω ΙΟημέρου τις τυχόν ενστάσεις τους. 

Οι ενστάσεις υποβάλλονται εγγράφως στα οικεία γραφεία Γεωργικής 
Ανάπτυξης. 

Ταυτόχρονα με την ανάρτηση: 

α. Η πρωτότυπη ονομαστική κατάσταση μαζί με το σύνολο των «αι¬ 
τήσεων - δηλώσεων» διαβιβάζονται στο οικείο γραφείο Γεωργικής Ανά- 








6898 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


πτύξης και 

β. Το δεύτερο αντίτυπο μαζί με το πρακτικό ανάρτησης (τοιχοκόλλη¬ 
σης) διαβιβάζεται στην οικεία Δ/νση Γεωργίας ενώ το τρίτο αντίτυπο 
παραμένει στο αρχείο του Δήμου η της Κοινότητας. 

3. Κατά παρέκκλιση για την περίοδο εμπορίας 1990-91 ως τελευ¬ 
ταία προθεσμία σύνταξης των «ονομαστικών καταστάσεων δικαιούχων 
ενίσχυσης στην παραγωγή σκληρού σίτου» ορίζεται η 21η Μαΐου. 

Άρθρο IV 

ΕΛΕΓΧΟΙ 

1. Μέθοδος δειγματοληψίας 

Αμέσως μετά την παραλαβή των «αιτήσεων - δηλώσεων» από κάθε 
Δήμο ή Κοινότητα, ο ελεγκτής Γεωπόνος του Γραφείου Γεωργικής 
Ανάπτυξης διαχωρίζει τις πρωτότυπες «αιτήσεις - δηλώσεις από τα 
αντίγραφα (υπόδ. II του αριθ. 201334/22.3.90 εγγράφου), προκειμέ- 
νου να σχηματίσει από τις πρώτες αντιπροσωπευτικό δείγμα, τόσο του 
μεγέθους της γεωργικής εκμετάλλευσης με σκληρό σίτο όσο και της γε¬ 
ωγραφικής και τοπογραφικής διαμόρφωσης της αγροτικής έκτασης του 
Δήμου ή της Κοινότητας. Προς το σκοπό αυτό: 

α. Οι «αιτήσεις - δηλώσεις» διαχωρίζονται σε τρεις (3) κατηγορίες, 
ανάλογα με τη συνολική δηλωθείσα έκταση με σκληρό σιτάρι, ήτοι: 

- από 1 μέχρι και 250 στρέμματα 

- από 251 μέχρι και 499 στρέμματα και 

- από 500 στρέμματα και άνω 

β. Οι «αιτήσεις - δηλώσεις» κάθε μιας από τις παραπάνω κατηγορίες 
χωρίζονται σε ομάδες, ανάλογα με την γεωγραφική διαμόρφωση της 
τοποθεσίας όπου δηλώνεται ότι καλλιεργούνται τα περισσότερα στρέμ¬ 
ματα με σκληρό σιτάρι (πεδινή, ημιορεινή, ορεινή). 

γ. Οι ομάδες της προηγούμενης παρ. (1 ,β) χωρίζονται σε υποομάδες 
η κάθε μια. Οι υποομάδες είναι τόσες, όσες απαιτούνται για να ληφθεί 
από αυτές αντιπροσωπευτικό δείγμα της τοπογραφικής διαμόρφωσης 
της περιοχής. 

Και σ’ αυτή την περίπτωση λαμβάνεται υπόψη η Τοποθεσία με τα πε¬ 
ρισσότερα στρέμματα σκληρού σταριού, προκειμένου μια αίτηση να κα- 
ταχωρηθεί στην υποομάδα των εκτάσεων με τη μικρότερη κλίση τα 
πλέον τετραγωνισμένα χωράφια κ.λπ. 

δ. Από τις υπο-ομάδες που θα προκόψουν με τυχαία επιλογή σχημα¬ 
τίζεται το τελικό δείγμα. Το ποσοστό των αιτήσεων που λαμβάνεται από 
κάθε υπο-ομάδα, προκειμένου να σχηματιστεί το τελικό δείγμα, είναι 
κατ’ ελάχιστον 10% για τις «αιτήσεις - δηλώσεις» των δύο πρώτων κα¬ 
τηγοριών της παραγρ. Ια (μέχρι 499 στρέμματα) και 35% για τις «αι¬ 
τήσεις - δηλώσεις» της τρίτης κατηγορίας (500 στρέμματα και άνω), 

2. Ενημέρωση ενδιαφερομένων για τον δειγματοληπτικό έλεγχο 

α. Μετά τη λήψη του δείγματος συντάσσεται κατά δήμο ή κοινότητα 

κατάσταση των παραγωγών σκληρού σίτου των οποίων οι «αιτήσεις - 
δηλώσεις» θα ελεγχθούν με τις ημερομηνίες διεξαγωγής του ελέγχου η 
οποία διαβιβάζεται στους δήμους ή τις κοινότητες προκειμένου να ενη¬ 
μερωθούν οι παραγωγοί. Η παρουσία των παραγωγών είτε αυτοπρο¬ 
σώπως είτε δι’ αντιπροσώπου νομίμως εξουσιοδοτημένου είναι υποχρε¬ 
ωτική κατά τον έλεγχο. 

β. Στις περιπτώσεις κατά τις οποίες στις «αιτήσεις - δηλώσεις» που 
πρέπει να ελεγχθούν, περιλαμβάνονται καλλιεργούμενες με σκληρό σίτο 
εκτάσεις και σε δήμους ή κοινότητες που ανήκουν σε άλλα γραφεία Γε- 
ωργ. Ανάπτυξης του ίδιου ή διαφορετικού Νομού, μέσω των Δ/νσεων 
Γεωργίας, ενημερώνονται τα αντίστοιχα γραφεία Γεωργ. Ανάπτυξης 
σχετικά με τις «αιτήσεις - δηλώσεις» που πρέπει να ελεγχθούν και τα 
αγροτεμάχια αυτών τα οποία πρέπει να μετρηθούν. 

3. Τρόπος ελέγχου 

α. Ο έλεγχος πραγματοποιείται σύμφωνα με το άρθρο 7 του Καν. 
(ΕΟΚ) 1738/89 παρουσία των οριοδεικτών του τοπικού αγροφύ¬ 
λακα. 

β. Κατά τον έλεγχο είναι απαραίτητη η χρησιμοποίηση τοπογραφι¬ 
κών χαρτών των αγροτικών περιοχών εκάστου δήμου ή κοινότητας. 

γ. Για κάθε έλεγχο «αίτησης - δήλωσης» συντάσσεται σχετικό πρα¬ 
κτικό στο οποίο, πέραν των όσων προβλέπονται στο άρθρο 9 του Καν. 
(ΕΟΚ) 1738/89 αναφέρονται επιπλέον: 

- η ημερομηνία διεξαγωγής του ελέγχου 

- τα ονοματ/μα των προσώπων παρουσία των οποίων διεξήχθη ο 
έλεγχος 

δ. Συγχρόνως με τον έλεγχο εξετάζονται και οι ενστάσεις που έχουν 
υποβληθεί ως αναφέρεται στο άρθρο III παρ. 2 της παρούσας απόφα¬ 
σης. 


ε. Τυχόν ενστάσεις επί του τρόπου διεξαγωγής του ελέγχου υποβάλ¬ 
λονται γραπτά εντός τριών (3) ημερών από την ημερομηνία διεξαγωγής 
του ελέγχου στην οικεία Δ/νση Γεωργίας και εξετάζονται από επιτροπή 
υπαλλήλων της τελευταίας το συντομότερο δυνατό. 

5. Δεύτερος έλεγχος 

Ο Προϊστ/νος του τμήματος Π.Ε.Ε. κάθε Δ/νσης Γεωργίας με 
βοηθό του ένα γεωπόνο που δεν υπήρξε ελεγκτής της συγκεκριμένης πε¬ 
ριοχής, επιλέγει ένα ποσοστό επί των Δήμων και Κοινοτήτων τουλάχι¬ 
στον 5% επί του οποίου πραγματοποιεί διοικητικό και φυσικό έλεγχο. 

Ο έλεγχος αφορά επαναμέτρηση ενός ποσοστού των εκτάσεων που 
ελέγχθησαν από τον τοπικό Γεωπόνο με σκοπό τη διαπίστωση της ακρί¬ 
βειας του πρώτου ελέγχου και διεξάγεται παρουσία του πρώτου ελε- 
γκτού και του παραγωγού ή εκπροσώπου αυτού. 

Τα αποτελέσματα του εν λόγω ελέγχου υπερισχύουν εκείνων του 
πρώτου ελεγκτού. 

Μετά το πέρας του ελέγχου για κάθε δήμο ή κοινότητα συντάσσεται 
έκθεση ελέγχου που περιλαμβάνει όλες τις διαπιστώσεις απόλυτα τε¬ 
κμηριωμένες (αιτήσεις - δηλώσεις που ελέγχθησαν, εκτάσεις που με¬ 
τρήθηκαν, τρόπο μέτρησης, ονοματ/μο ατόμων που παρευρέθησαν 
κατά τον έλεγχο κ.λπ). Η έκθεση ελέγχου υπογράφεται από τους δύο β’ 
ελεγκτές και τον τοπικό Γεωπόνο, εφόσον αυτός δέχεται τις διαπιστώ¬ 
σεις και κοινοποιείται στον τοπικό Γεωπόνο (α' ελεγκτή) και τον Δ/ντή 
Γεωργίας. 

6. Επισημαίνεται ότι όλοι οι έλεγχοι πρέπει να τελειώνουν όταν το 
σκληρό σιτάρι βρίσκεται ακόμη στον αγρό. 

Άρθρο V 

Διαδικασία και τρόπος καταβολής της ενίσχυσης 

1. Μετά τη διεξαγωγή των ελέγχων και την εξέταση των τυχόν εν¬ 
στάσεων οι αιτήσεις, ως υπόδειγμα παραρτήματος Νο 3 της παρούσας 
απόφασης, με τα συνημμένα σ’ αυτές αντίγραφα των πρωτοτύπων «αι¬ 
τήσεων - δηλώσεων», καθώς και αντίγραφα πρακτικών ελέγχων για τις 
περιπτώσεις που αναφέρονται παραπάνω στο άρθρο IV παράγρ. 3β' της 
παρούσας απόφασης διαβιβάζονται μέσω των Δ/νσεων Γεωργίας, στα 
αντίστοιχα γραφεία Γεωργ. Ανάπτυξης όπου βρίσκονται κατατεθημένες 
μέσω των Δήμων ή των Κοινοτήτων οι πρωτότυπες «αιτήσεις - δηλώ¬ 
σεις» και επισυνάπτονται στις τελευταίες. 

Ως τελευταία προθεσμία διαβίβασης αρμοδίως των παραπάνω δικ/ 
κών ορίζεται η 15 Ιουλίου εκάστου έτους. 

Κατά παρέκκλιση για την περίοδο εμπορίας 1990/91 τελευταία 
προθεσμία διαβίβασης των εν λόγω δικ/κών ορίζεται η 15 Αυγούστου 
1990. 

2. Τα γραφεία Γεωργ. Ανάπτυξης σε συνεργασία με τις οικείες Ενώ¬ 
σεις Αγροτικών Συν/σμών συντάσσουν και υπογράφουν τις «αναλυτικές 
καταστάσεις πληρωμής δικαιούχων ενίσχυσης στην παραγωγή σκλη¬ 
ρού σταριού εις πενταπλούν, ως υπόδειγμα παραρτήματος Νο 5, για 
κάθε δήμο ή κοινότητα. 

Από τις εν λόγω καταστάσεις η πρωτότυπη και δύο (2) αντίτυπα μαζί 
με τις «αιτήσεις - δηλώσεις» και τα πρακτικά ελέγχων διαβιβάζονται 
στη Δ/νση Γεωργίας, το τρίτο αντίτυπο διαβιβάζεται στο δήμο ή την 
κοινότητα και το τέταρτο αντίτυπο παραμένει στο αρχείο του γραφείου 
γεωργικής Ανάπτυξης. 

3. Η Δ/νση Γεωργίας πραγματοποιεί έλεγχο επί των δικ/κών και 
διαβιβάζει ένα αντίτυπο των «αναλυτικών καταστάσεων πληρωμής δι¬ 
καιούχων ενίσχυσης στην παραγωγή σκληρού σιταριού» στην οικεία 
Ένωση Αγροτικών Συν/σμών. 

Η Ένωση Αγροτικών Συν/σμών βάσει των εν λόγω αναλυτικών κα¬ 
ταστάσεων συντάσσει «συγκεντρωτική κατάσταση πληρωμής ενίσχυσης 
στην παραγωγή σκληρού σιταριού» εις τριπλούν ως υπόδειγμα παραρ¬ 
τήματος Νο 5, την υπογράφει και διαβιβάζει στη Δ/νση Γεωργίας. 

4. Η Δ/νση Γεωργίας αφού κάνει αναγνώριση και εκκαθάριση της 
δαπάνης διαβιβάζει τις πρωτότυπες καταστάσεις (αναλυτικές και συ¬ 
γκεντρωτικές) στο Τπ. Γεωργίας - Δ/νση ΔΑΓΕΠ - Τμήμα Λογιστη¬ 
ρίου προκειμένου να εκδοθεί εντολή πληρωμής στο όνομα της Ε.Γ. Συν/ 
σμών η οποία θα προβεί στην πληρωμή των δικαιούχων. 

5. Οι «αιτήσεις - δηλώσεις» των παραγωγών μαζί με τ* πρακτικά 
ελέγχου, το πρακτικό ανάρτησης (τοιχοκόλλησης) της ονομαστικής κα¬ 
τάστασης και τα αντίτυπα των καταστάσεων παραμένουν στο αρχείο 
της Δ/νσης Γεωργίας για ενδεχόμενο έλεγχο από κρατικούς ή κοινοτι¬ 
κούς ελεγκτές ή τον Πάρεδρο του Ελεγκτικού Συνεδρίου ενώ ένα (1) 
αντίτυπο της «συγκεντρωτικής κατάστασης πληρωμής ενίσχυσης στην 
παραγωγή σκληρού σιταριού» διαβιβάζεται στην οικεία Ένωση Αγροτι- 

χών Συν/σμών. 

6. Οι Δ/νσεις Γεωργίας παρακολουθούν την καταβολή της ενίσχυσης 
στους δικαιούχους παραγωγούς από τις Ενώσεις Γεωργικών Συν/σμών 
και μετά το πέρας των πληρωμών συντάσσεται σχετικό πρακτικό στο 
οποίο θα αναφέρεται ο αριθμός των παραγωγών κατά εντολή, το συνο¬ 
λικό ποσό που καταβλήθηκε καθώς και η τελευταία ημερομηνία κατα¬ 
βολής της ενίσχυσης στους δικαιούχους. 

Μετά την αποστολή των δικ/κών για πληρωμή και την καταβολή 
της ενίσχυσης στους δικαιούχους παραγωγούς, η Δ/νση Γεωργίας συ¬ 
ντάσσει έκθεση για τους ελέγχους που πραγματοποίησε καθώς και τις 
δυσκολίες που αντιμετώπισε, την οποία θα αποστείλει στη Δ/νση ΔΑ- 
ΓΕΠ του Τπ. Γεωργίας - Τμήμα 1. 

Άρθρο VI 

ΚΥΡΩΣΕΙΣ - ΠΟΙΝΕΣ 

1. «Αιτήσεις - δηλώσεις» παραγωγών σκληρού σίτου οι οποίες δεν 
συνοδεύονται από «δήλωση καλλιέργειας» απορρίπτονται. 

2. «Αιτήσεις - δηλώσεις» παραγωγών σκληρού σταριού των οποίων 
τα στοιχεία δεν συμφωνούν με τα στοιχεία του σκληρού σιταριού που πε¬ 
ριλαμβάνονται στις «δηλώσεις καλ/γείας» απορρίπτονται. 

3. Σε περιπτώσεις μη τήρησης της υποχρέωσης που αναφέρεται στο 


άρθρο II παράγραφος 2.2. της παρούσας απόφασης εφαρμόζεται το άρ¬ 
θρο 8 παρ. 2 του Καν. (ΕΟΚ) 1738/89. 

4. Εκτάσεις καλλιεργούμενες με σκληρό σιτάρι, οι οποίες δεν θα συ- 
γκομισθούν ή το προϊόν συγκομίζεται δεν είναι κατάλληλο για την παρα¬ 
σκευή σιμιγδαλιών ή ζυμαρικών αποκλείονται της ενίσχυσης χωρίς να 
εφαρμόζονται οι κυρώσεις του άρθρου 8 παρ. 12 του Καν. (ΕΟΚ) 
1738/89 καθόσον δεν λογίζονται ως πλεονάζουσα έκταση. Οι Δ/νσεις 
Γεωργίας προβαίνουν στις απαραίτητες ενέργειες (έλεγχοι, υποβολή 
συμπληρωματικών στοιχείων εκ μέρους των παραγωγών) προκειμένου 
να εντοπιστούν και να αποκλειστούν της ενίσχυσης οι εν λόγω εκτάσεις. 

5. Για την εφαρμογή του άρθρου 8 παρ. 2 και του άρθρου 9 του Καν. 
(ΕΟΚ) 1738/89 οι Δ/νσεις Γεωργίας, μετά την καταβολή της ενίσχυ¬ 
σης στους δικαιούχους παραγωγούς, συντάσσουν κατά δήμο ή κοινό¬ 
τητα, ονομαστική κατάσταση των παραγωγών σκληρού σίτου που απο¬ 
κλείονται της εν λόγω ενίσχυσης και για την επόμενη περίοδο εμπορίας 
την οποία κοινοποιούν στα αντίστοιχα γραφεία γεωργικής Ανάπτυξης 
και στο Τμήμα I της Δ/νσης Διαχ/σης Αγορών Γεωργικών Προϊόντων 
του Υπ. Γεωργίας. 

Άρθρο VII 

Κατωτέρω παρατίθενται τα παραρτήματα 1, 2, 3, 4, 5 και 6 τα 
οποία έχουν ως εξής: 


ΠΑΡΑ ΡΤΗΜ Α Νο 1 ΑΡ. ΠΡΩΤΟΚΟΛΛΟΥ . 

ΗΜΕΡΟΜΗΝΙΑ ΚΑΤΑΘΕΣΗΣ 

ΑΙΤΗΣΗ - ΔΗΛΩΣΗ 

ΠΡΟΣ ΤΗΝ Δ/ΝΣΗ ΓΕΩΡΓΙΑΣ. 

Μέσω του Δήμου ή της Κοινότητας . 


Ο - Η όνομα 


Επώνυμο.. όνομα πατέρα ή συζύγου 

Στοιχεία Δελτ. Ταυτότητας. 

. οδός . 


τοπος μόνιμης κατοικίας . 

αρ. Τ.Κ.. 

Με ευθύνη μου και έχοντας υπόψη τις κυρώσεις που προβλέπονται στα άρθρα 8 και 10 του Καν.(ΕΟΚ) 1738/89 α) : 

1) Παρακαλώ για την χορήγηση της προβλεπόμενης κοινοτικής ενίσχυσης στην παραγωγή σκληρού σίτου εσοδείας 199. . 

γ ΐα .στρέμματα που καλλιέργησα στο. Δήμ. ή τ . . 

ψ 9 9 ( 2 ) 

όπως αναλυτικά φαίνονται κατα αγροτεμάχιο στον παρακατω πίνακα 

2) Συνημμένα σας υποβάλλω θεωρημένο φωτοαντίγραφο της δήλωσης καλλιέργειας 


κοινοτητ 


ΠΙΝΑΚΑΣ 

ΕΚΤΑΣΕΩΝ ΚΑΛΛΙΕΡΓΟΥΜΕΝΩΝ ΜΕ ΣΚΛΗΡΟ ΣΙΤΑΡΙ 


α/α 

ΝΟΜΟΣ 

ΔΗΜΟΣ Ή 
ΚΟΙΝΟΤΗΤΑ 

ΤΟΠΟΘΕΣΙΑ 

ΑΓΡΟΤΕΜΑΧΙΟΥ 

ΚΑΘΕΣΤΩΣ ΙΔΙΟΚΤΗΣΙ¬ 
ΑΣ ΙΔΙΟΚΤΗΤΑ - ΕΝΟΙ¬ 
ΚΙΑΖΟΜΕΝΑ - ΣΤΟΙΧΕΙΑ 
ΙΔΙΟΚΤΗΤΟΥ Κ.ΛΠ. 

ΣΤΟΙΧΕΙΑ 

ΑΝΑΔΑΣΜΟΥ 

ΠΟΙΚΙΛΙΑ 

ΣΚΛΗΡΟΥ 

ΣΙΤΟΥ 

ΑΡΙΘΜ. 

ΣΤΡΕΜ. 

1 

2 

3 

4 

• 5 

6 

7 

8 










σε μεταφορά 

Π 

2 

3 

4 

. 5 

6 

7 

8 

ΘΕΩΡΗΘΗΚΕ ΓΙΑ ΤΟ 
ΓΝΗΣΙΟ ΤΗΣ ΥΠΟΓΡΑΦΗΣ 

(ΣΤΡΟΓΓΥΛΗ ΣΦΡΑΓΙΔΑ - ΥΠΟΓΡΑΦΗ) 


199 


Ο - Η ΑΙΤ. 

(ΥΠΟΓΡΑΦΗ) 

ΔΕΙΓΜΑΤΟΛΗΠΤΙΚΟΣ ΕΛΕΓΧΟΣ 

Πραγματοποιήθηκε δειγματοληπτικός 

έλεγχος την. 

και συντάχθηκε σχετικό πρακτικό 


Ο ελεγκτής 

(Υπογραφή - Ονοματ/μο) 


(1) Σύμφωνα με το άρθρο 8 του Καν.(ΕΟΚ) 1738/89: 

α. Εάν κατά τον έλεγχο διαπιστωθεί πλεονάζουσα έκταση μέχρι 10% και κατ’ ανώτατο όριο δέκα (10) στρέμματα ανάμεσα στην δηλωθείσα 
έκταση και αυτήν που γίνεται αποδεκτή από τον έλεγχο η ενίσχυση υπολογίζεται επί της αποδεκτής έκτασης μειωμένης κατά την διαπιστω- 
θείσα υπέρβαση και 

β. Εφόσον η υπέρβαση είναι ανώτερη από τα όρια που προβλέπονται παραπάνω η αίτηση δήλωση απορρίπτεται ενώ ο αϊτών αποκλείεται της 
ενίσχυσης και για την επόμενη περίοδο. 

Σύμφωνα με το άρθρο 10 του Καν.(ΕΟΚ) 1738/89 εάν ο έλεγχος δεν είναι δυνατόν να πραγματοποιηθεί εξαιτίας του αιτούντος εφαρμόζε¬ 
ται η παραπάνω Ιβ περίπτωση εκτός από περίπτωση ανωτέρας βίας. Ο ενδιαφερόμενος οφείλει να παράσχει εγγράφως τα στοιχεία που 
δικαιολογούν την ύπαρξη ανωτέρας βίας εντός προθεσμίας δέκα (10) ημερών από την ημερομηνία διεξαγωγής του ελέγχου. 

(2) α. αναγράφονται πρώτα οι εκτάσεις του Δήμου ή της Κοινότητας όπου υποβάλλεται η πρωτότυπη αίτηση - δήλωση. 

β. στην στήλη 5 (καθεστώς ιδιοκτησίας κ.λπ.) όταν πρόκειται για ιδιόκτητο αγροτεμάχιο γράφεται η λέξη ΙΔΙΟΚΤΗΤΟ και όταν πρόκειται 
για ενοικιαζόμενο αγροτεμάχιο γράφονται τα στοιχεία του ιδιοκτήτου ως εξής: 1) αρχικό γράμμα του ονόματος 2) Επώνυμο και 3) αρχικό 
γράμμα του πατρώνυμου. 

ΔΗΛΩΣΗ ΚΑΛ/ΓΕΙΑΣ ΕΤΟΥΣ 1990 
ΣΤΟΙΧΕΙΑ ΑΡΧΗΓΟΥ ΓΕΩΡΓ. ΕΚΜ/ΣΗΣ: (ΟΝ/ΜΟ): 

ΠΑΤΡΩΝΥΜΟ : 

ΤΟΠΟΣ ΜΟΝ. ΚΑΤΟΙΚΙΑΣ: 


ΛΟΙΠΑ ΣΤΟΙΧΕΙΑ (ΟΠΟΥ ΑΠΑΙΤΟΥΝΤΑΙ) : 

ΣΤΟΙΧΕΙΑ ΤΑΥΤΟΤΗΤΑΣ: (ΑΡ. Τ.) (ΕΚΔ. ΑΡΧΗ) ΗΜ/ΝΙΑ 


ΗΜΕΡΟΜΗΝΙΑ ΥΠΟΒΟΛΗΣ : 

(Βεβαιώνεται στον χενό χώρο αριστερά με σφραγίδα - υπογραφή αρμοδίου των Ο.Τ.Α.) 

ΣΥΜΠΛΗΡΩΝΩ ΤΟ ΕΝΤΥΠΟ ΑΥΤΟ ΓΝΩΡΙΖΟΝΤΑΣ ΟΤΙ: 

1. - Όλα τα στοιχεία του μπορούν να χρησιμοποιηθούν από τη Δ/νση Γεωργίας για να πάρω οποιαδήποτε ενίσχυση σύμφωνα με αυτά. 

2. - ΚΑΝΕΝΑ ΣΤΟΙΧΕΙΟ ΤΗΣ ΔΗΛΩΣΗΣ ΚΑΛ/ΓΕΙΑΣ ΔΕΝ ΑΛΛΑΖΕΙ ΚΑΤΑ ΤΗ ΔΙΑΡΚΕΙΑ ΤΗΣ ΙΔΙΑΣ ΚΑΛ/ΚΗΣ ΠΕΡΙΟΔΟΥ 

3. -Τις επόμενες καλ/κές περιόδους μπορεί να αλλαχθούν: 

α) Ο αρχηγός γεωργ. εκμ/σης μόνο αν αυτός έχει αποδεδειγμένα (μη συμβόλαια, ενοικιαστήρια χ.λπ.) μεταβιβάσει τη γεωργ. εχμ/ση του. 
β) Το μέγεθος της γεωργικής εκμ/σης (αγορά - πώληση - ενοιχίαση) εφόσον αποδεικνύεται η αυξομείωσή της με συμβόλαια ή ενοικιαστήρια 
ή οποιαδήποτε άλλα δικαιολογητικά ζητήσει η Δ/νση Γεωργίας, 
γ) Τα είδη των καλ/γειών. . 

4. - Οποιαδήποτε αλλαγή, την επόμενη καλ/κή περίοδο, συνοδεύεται και από νέα δήλωση καλ/γειας, διαφορετικά ισχύει η προηγούμενη δήλωση 

καλ/γειας, χωρίς καμιά ειδοποίηση. 

5. - Αν ΔΕΝ υποβάλω τη δήλωση καλ/γειας (σε επικυρωμένο φωτοαντίγραφο) ΤΑΥΤΟΧΡΟΝΑ με την «αίτηση - δήλωση» για το σκληρό σιτάρι 

(εφ’ όσον καλ/γώ) ή/και ΤΑΥΤΟΧΡΟΝΑ με την Υπ. Δήλωση για την απαλλαγή μου από την εισφορά συνυπευθυνότητας ΑΠΟΚΛΕΙΟΜΑΙ 
ΚΑΙ ΑΠΟ ΤΙΣ ΔΥΟ ΕΝΙΣΧΥΣΕΙΣ ΧΩΡΙΣ ΚΑΜΙΑ ΑΛΛΗ ΕΙΔΟΠΟΙΗΣΗ. 

6. - ΚΡΑΤΩ ΕΝΑ ΕΠΙΚΥΡΩΜΕΝΟ ΦΩΤΟΑΝΤΙΓΡΑΦΟ ΑΥΤΗΣ ΤΗΣ ΔΗΛΩΣΗΣ ΚΑΛ/ΓΕΙΑΣ ΜΕΧΡΙ ΝΑ ΣΥΜΠΛΗΡΩΣΩ ΣΥΜΦΩΝΑ 

Μ’ ΑΥΤΟ ΤΗ ΔΗΛΩΣΗ ΚΑΛ/ΓΕΙΑΣ ΤΗΣ ΕΠΟΜΕΝΗΣ ΧΡΟΝΙΑΣ, ΑΝ ΔΙΑΠΙΣΤΩΘΕΙ ΑΔΙΚΑΙΟΛΟΓΗΤΗ ΑΣΥΜΦΩΝΙΑ ΑΝΑ¬ 
ΜΕΣΑ ΣΤΑ ΣΤΟΙΧΕΙΑ ΤΩΝ ΔΥΟ ΔΗΛΩΣΕΩΝ ΚΑΛ/ΓΕΙΑΣ, ΑΠΟΚΛΕΙΟΜΑΙ ΚΑΤ’ ΕΛΑΧΙΣΤΟ ΑΠΟ ΤΙΣ ΕΝΙΣΧΥΣΕΙΣ ΠΟΥ 
ΑΝΤΙΣΤΟΙΧΟΥΝ ΣΤΗΝ ΤΕΛΕΥΤΑΙΑ ΜΟΥ ΔΗΛΩΣΗ ΧΩΡΙΣ ΚΑΜΙΑ ΑΛΛΗ ΕΙΔΟΠΟΙΗΣΗ ΚΑΙ ΘΑ ΥΠΟΣΤΩ ΚΑΙ ΟΛΕΣ ΤΙΣ ΛΟΙ¬ 
ΠΕΣ ΚΥΡΩΣΕΙΣ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΠΟΥ ΙΣΧΥΟΥΝ. 

7. - Είμαι υποχρεωμένος να προσκομίσω στη Δ/νση Γεωργίας οποιοδήποτε επιπλέον δικαιολογητικό μου ζητηθεί για να αποδείξω την έκταση, 

τοποθεσία, ενοικίαση, ιδιοκτησία κ.λπ. των χωραφιών μου. 

8. - Είμαι υποχρεωμένος να παρευρίσκομαι αυτοπροσώπως ή με εκπρόσωπό μου σε κάθε επιτόπιο έλεγχο που πραγματοποιείται στην εκμ/σή μου, 

εφόσον τούτο μου ζητηθεί από την Δ/νση Γεωργίας, αλλιώς αποκλείομαι της δυνατότητας ένταξής μου στο σχετικό πρόγραμμα. 


Η ΓΕΩΡΓΙΚΗ ΕΚΜ/ΣΗ ΜΟΥ ΕΙΝΑΙ Η ΕΞΗΣ ΚΑΤΑ ΚΑΛ/ΓΕΙΑ 
Α.- ΣΙΤΗΡΑ 


1.- ΣΚΛΗΡΟ ΣΙΤΑΡΙ 

I 


ΣΥΜΠΛΗΡΩΝΕΤΑΙ ΑΠΟ ΓΕΩΠΟΝΟ 



ΔΗΜΟΣ 


ΙΔ=ΙΔΙ0ΚΤΗΤ0 


ΑΡΙθν 

ΟΣ ΣΤΡΕΜΜΑΤΩΝ 

ΜΕΤΑΒΟΛΗ 1991 

ΝΟΜΟΣ 

ή 

ΤΟΠΟΘΕΣΙΑ 

Ν=ΝΟΙΚΙΑΣΜ. 

ΠΟΙΚΙΛΙΑ 







ΚΟΙΝΟΤΗΤΑ 


ΣΠ=ΣΠΟΡΟΠΑ- 


ΔΗΛΩΣΗΣ 

1ου 

2ου 


ΣΤΗΝ 




ΡΑΓΩΓΗ 



ΕΛΕΓΧΟΥ 

ΕΛΕΓΧΟΥ 

ΣΤΩΣ ΚΤΗΣΗΣ 

ΚΑΛ/ΓΕΙΑ 

1 

2 

3 

4 

5 

6 

7 

8 

9 

10 

1. ΛΑΡΙΣΑΣ 

ΤΥΡΝΑΒΟΥ 

ΒΑΛΤΟΣ 

ΙΔ-ΣΠ 

ΚΑΠΕΪΤΙ 


20 

20 

ΠΩΛΗΣΗ 



» 

ΚΑΜΠΟΣ 

Ν. 

» 


10 

• 10 

ΔΕΝ Ν0ΙΚ. 

_ · 


» 

ΑΜΠΕΛΙΑ 

ΙΔ. 

» 

5 

5 

5 

ΤΟ ΙΔΙΟ 

ΜΑΛΑΚΟ 

2. ΜΑΓΝΗΣΙΑΣ 

ΑΓΡΙΑΣ 

ΑΕΤΟΡΑΧΗ 

ΙΔ.ΣΠ 

ΚΑΠΕΪΤΙ 

18 

15 

15 

ΤΟ ΙΔΙΟ 

Η ΙΔΙΑ 


» 

ΑΓ. ΣΥΜΕΩΝ 

Ν. 

ΜΕΞΙΚΑΛΙ 

12 

10 

10 

ΤΟ ΙΔΙΟ 

ΚΡΙΘΑΡΙ 


* 

ΤΡΙΓΩΝΟ 

Ν. 

ΚΑΠΕΪΤΗ 

12 

10 

10 

ΔΕΝ ΝΟΙΚ. 

- 


ΣΥΝΟΛΟ 1990 



75 

70 

70 

-40 

-15 


ΤΟ 1991 ΠΡΟΣΤΕΘΗΚΑΝ ΕΚΤΑΣΕΙΣ ΑΠΟ ΑΛΛΕΣ ΚΑΛ/ΓΕΙΕΣ Η - ΑΓΟΡΑΠΩΛΗΣΙΑ 


+ 20 

+ 30 


65 

2.-ΜΑΛΑΚΟ ΣΙΤΑΡΙ 

ΣΥΜΠΛΗΡΩΝΕΤΑΙ ΑΠΟ ΓΕΩΠΟΝΟ 

ΝΟΜΟΣ 

ΔΗΜΟΣ 

ΤΟΠΟΘΕΣΙΑ 

ΙΔ=ΙΔΙΟΚΤΗΤΟ 

ΑΡΙΘΜΟΣ ΣΤΡΕΜΜΑΤΩΝ 

ΜΕΤΑΒΟΛΗ 1991 

ή 

ΚΟΙΝΟΤΗΤΑ 

Ν=ΝΟΙΚΙΑΣΜ. 

ΣΠ=ΣΠΟΡΟΠΑ- 

ΡΑΓΩΓΗ 

ΔΗΛΩΣΗΣ 

Ιου 

ΕΛΕΓΧΟΥ 

2ου 

ΕΛΕΓΧΟΥ 

ΡΒ 

ΣΤΗΝ 

ΚΑΛ/ΓΕΙΑ 

1 

2 

3 

4 

5 

6 

7 

8 

9 












ΣΥΝΟΛΟ 1990 








ΤΟ 1991 ΠΡΟΣΤΕΘΗΚΑΝ ΕΚΤΑΣΕΙΣ ΑΠΟ ΑΛΛΕΣ ΚΑΛ/ΓΕ1ΕΣ Η - ΑΓΟΡΑΠΩΛΗΣΙΑ 




Ακολουθούν οι ίδιοι πίνακες με εκείνο 
3. ΚΡΙΘΑΡΙ 

του Μαλακού Σιταριού για κάθε καλ/γεια της 

εκμ/σης ως κατωτέρω: 


ΣΥΝΟΛΟ 1991 



4. ΚΑΛΑΜΠΟΚΙ 

5. ΛΟΙΠΑ ΣΙΤΗΡΑ 

6. ΡΤΖΙ 

7. ΨΥΧΑΝΘΗ (ΜΗΔΙΚΗ, ΦΑΣΟΛΙΑ, ΦΑΚΕΣ, ΡΕΒΪΘΙΑ χ.λπ.) 

8. ΟΠΩΡΩΝΕΣ (ΡΟΔΑΚΙΝΙΕΣ ΑΧΛΑΔΙΕΣ, ΜΗΛΙΕΣ, χ.λπ.) 

9. ΑΚΡΟΔΡΪΑ (ΑΜΥΓΔΑΛΙΕΣ ΦΟΤΝΤΟΥΚΙΕΣ, ΦΥΣΤΙΚΙΕΣ χ.λπ.) ΣΕΛ. 

10. ΕΛΗΕΣ (ΤΕΛΕΥΤΑΙΑ ΤΗΣ ΔΗΛΩΣΗΣ) 

11. ΑΜΠΕΛΙ 

12. ΚΗΠΕΥΤΙΚΑ (ΤΟΜΑΤΑ, ΑΓΓΟΥΡΙ, ΜΑΡΟΥΛΙ, ΛΑΧΑΝΟ χ.λπ.) 

13. ΔΙΑΦΟΡΑ (ΒΑΜΒΑΚΙ, ΗΛΙΑΝΘΟΣ, ΚΑΠΝΟΣ χ.λπ.) 

ΒΕΒΑΙΩΝΕΤΑΙ 
το γνήσιο της υπογραφής 


Ημερομηνία 


ΔΗΜΑΡΧΟΣ Η' ΠΡΟΕΔΡΟΣ ΚΟΙΝΟΤΗΤΑΣ 


Ο 

ΔΗΛΩΝ 


Σφραγίδα - Υπογραφή 


(Υπογραφή) 


ΟΔΗΓΙΕΣ ΓΙΑ ΤΗ ΔΗΛΩΣΗ ΚΑΑ/ΓΕΙΑΣ 


1. - Οι Δ/νσεις Γεωργίας εφοδιάζουν τους Δήμους και Κοινότητες της περιοχής τους με επαρκή αριθμό δηλώσεων καλλιέργειας, που περιλαμβάνουν πίνακες για κάθε καλ/γεια της 

περιοχής, κατά το δυνατόν. 

2. - Ο παραγωγός - αρχηγός γεωργ· εκμ/σης συμπληρώνει στον πίνακα του σκληρού σταριού τις στήλες από 1 έως και 6, στους πίνακες των λοιπών καλ/γειών τις στήλες από 1 έως 

και 5. 

3. - Οι ελεγκτές - γεωπόνοι συμπληρώνουν τα λοιπά στοιχεία, σύμφωνα με οδηγίες που θα σταλούν μαζί με εκείνες για τους ελέγχους. 

4. - Πρέπει να σημειώνεται ο προορισμός μιας καλ/γειάς για σποροπαραγωγή, δεδομένου ότι εφαρμόζονται συντελεστές για την απαλλαγή των ποσοτήτων αυτών. 

ΠΡΟΣ: 


ΑΙΤΗΣΗ: 


Ονοματεπώνυμο 


Παράρτημα Νο 3 

Τη Δ/νση Γεωργίας . 

Μέσω του δήμου ή της Κοινότητας 


Όνομα πατρός ή συζύγου 


Α.Δ.Τ. 

Δ/νση μόνιμης κατοικίας . 

Ημερομηνία .. 

ΘΕΜΑ: «Ενίσχυση στην παραγωγή σκληρού σίτου - 
Υποβολή θεωρημένου φωτοαντιγράφου αί¬ 
τησης - δήλωσης» 

ΔΗΜΟΣ Η ΚΟΙΝΟΤΗΤΑ... 


Υποβάλλω συνημμένα θεωρημένο φωτ/φο της αί¬ 
τησης - δήλωσης για ενίσχυση στην παραγωγή σκληρού 

σταριού που υπέβαλα στο Δήμο ή Κοινότητα . 

....... του Νομού . 

Ο,Η αιτ. 

(Υπογραφή) 

ΠΑΡΑΡΤΗΜΑ Νο 4 


ΟΝΟΜΑΣΤΙΚΗ ΚΑΤΑΣΤΑΣΗ ΔΙΚΑΙΟΥΧΩΝ 
ΕΝΙΣΧΥΣΗΣ ΣΤΗΝ ΠΑΡΑΓΩΓΗ ΣΚΛΗΡΟΥ ΣΙΤΟΥ 


α/α ΟΝΟΜΑΤΕΠΩΝΥΜΟ ΟΝΟΜΑ ΤΟΠΟΣ ΜΟΝΙΜΗΣ ΔΗΛΩΘΕΙΣΕΣ ΕΚΤΑΣΕΙΣ ΜΕ ΣΚΛΗΡΟ ΣΙΤΟ ΣΕ ΣΤΡΕΜ. 

ΠΑΤΡΟΣ ΚΑΤΟΙΚΙΑΣ ΣΤΟ ΔΗΜΟ ΣΕ ΛΟΙΠΟΥΣ 

Ή ΤΗΝ ΚΟΙΝΟ- ΔΗΜΟΥΣ Ή ΣΥΝΟΛΟ 

ΤΗΤΑ ΜΑΣ ΚΟΙΝΟΤΗΤΕΣ 


ΣΥΝΟΛΟ 


Ημερομηνία ανάρτησης στον (Ημερομηνία) 

πίνακα ανακοινώσεων . . 

Για τον Δήμο ή την Κοινότητα 
(σφραγίδα - υπογραφή) 

ΝΟΜΑΡΧΙΑ . ΠΑΡΑΡΤΗΜΑ Νο 5 

ΔΗΜΟΣ Ή ΚΟΙΝΟΤΗΤΑ . Περίοδος εμπορίας 199./199.. 

Ύψος ενισχ.δρχ./στρεμ. 


ΑΝΑΛΥΤΙΚΗ ΚΑΤΑΣΤΑΣΗ ΠΛΗΡΩΜΗΣ ΔΙΚΑΙΟΥΧΩΝ 
ΕΝΙΣΧΥΣΗΣ ΣΤΗΝ ΠΑΡΑΓΩΓΗ ΣΚΛΗΡΟΥ ΣΙΤΟΥ Έκταση σε στρέμματα 


α/« 

ΟΝΟΜΑΤΕΠΩ- 

ΟΝΟΜΑ 

ΤΟΠΟΣ 

ΔΗΛΩΘΕΙΣΑ 

ΑΠΟΚΛΕΙΟ- 

ΕΚΤΑΣΗ ΔΙΚΑΙΟΥΜΕΝΗ ΕΝΙΣΧΥΣΗΣ 

ΣΥΝΟΛΙΚΗ 



ΝΤΜΟ 

ΠΑΤΡΟΣ 

ΜΟΝΙΜΗΣ 

ΕΚΤΑΣΗ 

ΜΕΝΗ ΕΚΤΑΣΗ 

ΕΝΤΟΣ. 

ΕΚΤΟΣ 


ΕΝΙΣΧΥΣΗ 

ΕΛΕΓΧΟΣ 


ΔΙΚΑΙΟΪΧΟΪ 


ΚΑΤΟΙΚΙΑΣ 


ΛΟΓΩ ΖΗΜΙΩΝ 

ΝΟΜΟΥ 

ΝΟΜΟΥ 

ΣΥΝΟΛΟ 

ΔΡΧ. 


1 

2 

3 

4 

5 

6 

7 

8 

9 

10 

11 


ΣΤΝΟΛΟ 


Βεβαιώνεται ότι έγινε έλεγχος των 
αιτήσεων - δηλώσεων των παραγωγών κατά 
τις ημερομηνίες που αναγράφονται στη στήλη 11. 

Ο Ελεγκτής 

(ονοματ/μο - υπογραφή) 


ΘΕΩΡΗΘΗΚΕ 
Ο Δ/ΝΤΗΣ ΓΕΩΡΓΙΑΣ 

(Υπογραφή - σφραγίδα) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ Νο 6 
ΠΕΡΙΟΔΟΣ ΕΜΠ. 19./19. 

ΣΥΓΚΕΝΤΡΩΤΙΚΗ ΚΑΤΑΣΤΑΣΗ ΠΛΗΡΩΜΗΣ 
ενίσχυσης στην παραγωγή σκληρού σίτου 
Ενίσχυση κατά στρέμμα . δρχ. 


ΑΡ. ΜΗΤΡ. ΔΙΔΑΓΕΠ 1 ΑΡ. ΦΟΡ. ΜΗΤΡΩΟΥ 2 ΑΡ. ΛΟΓΑΡΙΑΣΜΟΥ 4 

ΚΑΙ ΤΑΥΤΟΤΗΤΑΣ 


ΕΠΩΝΥΜΙΑ 3 ΤΡΑΠΕΖΑ ΥΠΟΚ/ΜΑ 5 

ΕΔΡΑ 


Α/Α ΔΗΜΟΣ Η ΑΡΙΘΜΟΣ ΔΙΚΑΙΟΥΜΕΝΗ ΕΝΙΣΧΥΣΗΣ ΕΚΤΑΣΗ ΣΥΝΟΛΙΚΟ ΠΑΡΑΡΤΗΡΗΣΕΙΣ 


ΚΟΙΝΟΤΗΤΑ ΠΑΡΑΓΩΓΩΝ ΕΝΤΟΣ ΕΚΤΟΣ ΠΟΣΟ 

ΝΟΜΟΥ ΝΟΜΟΥ ΣΥΝΟΛΟ ΕΝΙΣΧΥΣΗΣ 


67 8 9 10 11 12 13 


ζ 

α 

Ι| 

ο 

~ Μ 


<σ ω 


ΣΥΝΟΛΟ 


ΝΟΜΑΡΧΙΑ . 

Δ/ΝΣΗ ΓΕΩΡΓΙΑΣ . 

ΑΡΙΘ. ΠΡΩΤ. 

Αναγνωρίζεται και εκκαθαρίζεται για 
δ ΡΧ. 


199, 


Ο ΤΜΗΜΑΤΑΡΧΗΣ Ο ΔΙΕΥΘΥΝΤΗΣ 


Για την Ε.Α. Συν/σμών 

.(σφραγίδα - υπογραφή) 

ΥΠΟΥΡΓΕΙΟ ΓΕΩΡΓΙΑΣ 
Δ/ΝΣΗ ΔΑΓΕΠ 
ΤΜΗΜΑ ΛΟΓΙΣΤΗΡΙΟΥ 
Κ.Α. Εξόδου 1110 

Χρεούμενος λογ/σμός... 

39102000 ΓΓ2 δρχ. .. 

Πιστούμενος λογ/σμός . 

Αριθμ. Κατ. Πληρωμής . 

Αριθ. Εντολής Πληρωμής . 

Αθήνα .199. 


(Ονοματεπώνυμο, σφραγίδα, υπογραφή) Ο ΤΜΗΜΑΤΑΡΧΗΣ 


Άρθρο VIII 

Ο Υπουργός Γεωργίας εξουσιοδοτείται να τροποποιεί τα παραρτή¬ 
ματα και να καθορίζει κάθε λεπτομέρεια εφαρμογής της παρούσας από¬ 
φασης, από τη δημοσίευση της οποίας καταργείται η Υπουργική Από¬ 
φαση 177644/19.7.1989 (ΦΕΚ 593 Β’ 1989). 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 27 Ιουλίου 1990 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΕΘΝ, ΟΙΚΟΝΟΜΙΑΣ 

Σ. ΚΟΥΒΕΛΑΣ Γ. ΣΟΥΦΛΙΑΣ 


ΓΕΩΡΓΙΑΣ 

Μ. ΠΑΠΑΚΩΝΣΤΑΝΤΙΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























